
פרוטוקול   ישיבת   ועדת   מכרזים
שהתקיימה ביום רביעי, ה' בחשוון תשפ"ה, 06.11.2024
חדר ועדות, קומה 1,  בניין עיריית עכו
בשעה 14:00 אחה"צ ובזום.

בהשתתפות ה"ה:
עו"ד ג'מל אדהם     -   יו"ר הועדה  
מר יוסף טנטורי      -   סגן ראש העיר וחבר הועדה
מר רפאל לוזון        -   חבר מועצת העיר וחבר הועדה
מר חנן בן חמו        -   חבר מועצת העיר וחבר הועדה  
גב' קטי בלומברג קגן   -  חברת מועצת העיר וחבר הועדה - זום



נעדרו   ה"ה:
מר ויקטור אלון            -  חבר מועצת העיר וחבר הועדה
מר דוד בנסל                -  חבר מועצת העיר וחבר הועדה

כמו"כ  נכחו  ה"ה:
עו"ד סיון קמחי           -  יועצת  משפטית - הלשכה המשפטית
מר איציק בן-שושן      -  מנהל אגף רכש אספקה ואינוונטר – נציג גזבר
מר' שרון דאהן               - דובר העירייה 
מר' עמיחי כהן               - מנהלן אגף רווחה
גב' רותם סבג               -   רכזת מחלקת מכרזים והצעות מחיר - קלדנית 




על סדר היום:
· [bookmark: _Hlk170206578]דיון חוזר: מכרז פומבי מס' 55/2024 - פרסום מודעות בעיתונים - דרושים/מכרזים/הקצאות/תכנון ובניה ובאתר אינטרנט
עפ"י בקשתה של עו"ד סיון קמחי – מ"מ יועצת משפטית, מנהלת תחום מכרזים וחוזים.
בעקבות פניה שהתקבלה ממשרד עו"ד על החלטת וועדת מכרזים מיום 04.09.2024
· פסילת משתתף: מכרז פומבי מס' 57/2024 - מועדון מופ"ת מגזר ערבי, 
ע"פ בקשתו של מר' עמיחי כהן – מנהלן ורכז מועדוניות רווחה.
מעל סדר היום:
· פסילת משתתף: מכרז פומבי מס' 1/2024 – מועדון חברתי , 
ע"פ בקשתו של מר' עמיחי כהן – מנהלן ורכז מועדוניות רווחה.

1. דיון חוזר: מכרז פומבי מס' 55/2024 - פרסום מודעות בעיתונים –

סיון קמחי – יועמ"ש
בהחלטה הקודמת של ועדת המכרזים הוחלט לקבל הצעה אחת של אקטיס ויז'ן כזוכה במכרז פומבי לפרסום מודעות בעיתונים. דנו האם לפצל או לא ומנהל הרכש המליץ שלא לפצל בסטייה של אחוז וחצי.  קיבלתי פניה מעורך דין טל פרינגלר שמייצג את  מציע מס 1 אשכנזי זלצמן בע"מ , והוא טען כי ההחלטה של ועדת המכרזים לא הייתה נכונה, קראתי את המכתב שלו ומצאתי כי הנימוקים שלו נכונים, אחד הדברים המרכזיים שטען שמרשתו פנתה לדובר העירייה בשאלות הבהרה ונשאלו השאלות הבאות: מה משקל כל פרק, ומה התחשיב על פיו יקבע ההצעה הזוכה . תשובתו הייתה כי כל פרק עומד בפני עצמו וגובה ההנחה הזול ביותר הוא הקובע, והעיריה תהיה רשאית לפצל את הזכייה, בפרקים השונים בין הזוכים , אי לכך אנו מחויבים לפעול בהתאם לתשובה שניתנה.

איציק בן שושן
במכרז תמיד כתוב שהרשות רשאית לפצל את הזכייה.

עו"ד אדהם ג'מאל – יו"ר הועדה
שרון אתה מאשר שזה מה שאמרת .?

שרון דאהן
כן זה מה שעניתי וכך כתוב באתר העיריה, שההצעה הזולה ביותר בכל פרק היא ההצעה הזוכה.

סיון קמחי – יועמ"ש
אני ממליצה לפצל את  הזכייה ולהכריז  על מציע  מס 1  אשכנזי זלזמן בע"מ כזוכה בפרק א' שהגיש את אחוז ההנחה הגבוה ביותר כהצעה הזוכה,  ומציע מס 3 אקטיב ויזן בע"מ כזוכה בפרקים ב' ג' ד' שהגיש את אחוז ההנחה הגבוה ביותר כהצעה הזוכה.
החלטה: 
בהתאם להמלצת היועמ"ש, הועדה משנה את החלטתה וקובעת כדקלמן: הועדה מאשרת את מציע מס 1 אשכנזי זלצמן בע"מ , כזוכה בפרק א' שהגיש את אחוז ההנחה הגבה ביותר, כהצעה הזוכה.
הועדה מאשרת את מציע מס 3 אקטיב ויזן בע"מ כזוכה בפרקים ב' ג' ד' שהגיש את אחוז ההנחה הגבוה ביותר כהצעה הזוכה.

2. פסילת משתתף: מכרז פומבי מס' 57/2024 - מועדון מופ"ת מגזר ערבי

עמיחי כהן 
 מדובר במשתתף יחיד שניגש למכרז, בפתיחת המעטפות לאחר בדיקה לא נמצאה ערבות משתתף מקורית אלא צילום בלבד ולכן אבקש לפסול את הצעתו על מנת לצאת למכרז חדש. 
סיון- נדרש להגיש ערבות משתתף מקורית. בנוסף דבר זה צוין במפורש במסמכי המכרז , על כן אני מליצה לפסול את הצעתו מכיוון שלא עומד בתנאי הסף של המכרז.

החלטה: 
   מאשרים לפסול את הצעת היחיד,  עמותת השלום סכנין, שלא הגישה ערבות משתתף מקורית ולכן לא עמדה בתנאי הסף של המכרז


3. מעל סדר היום: פסילת משתתף: מכרז פומבי מס' 1/2024 – מועדון חברתי,

 עמיחי כהן 
מדובר במכרז להפעלת מועדון לאזרחים ותיקים, הייתה הצעה אחת , ונמצא שערבות משתתף שהוגשה לא תואמת את הנוסח התקין.
סיון קמחי – יועמ"ש
ערבות המשתתף לא הוגשה על גבי נוסח העירייה אלא על גבי נוסח אחר, עם הסתייגויות. לכן ממליצה לפסול את הצעתם מכיוון שלא עומדים בתנאי הסף של המכרז.
החלטה: 
מאשרים לפסול את הצעת היחיד, ברכת אליהו, שהגישו ערבות משתתף לא תקינה, ולכן  לא עמדו בתנאי הסף של המכרז. 




תאריך: ________________                              __________________      
	                                                                          עו"ד ג'מל אדהם    				                                                                        יו"ר  ועדת  מכרזים
רשמה: רותם סבג 11.11.24 

החלטות   ראש   העיר -    עמיחי בן שלוש :

דיון חוזר: מכרז פומבי מס' 55/2024 - פרסום מודעות בעיתונים 
אני מאשר את החלטת הועדה למציע מס 1 אשכנזי זלצמן בע"מ , כזוכה בפרק א' שהגיש את אחוז ההנחה הגבה ביותר, כהצעה הזוכה.
ואת מציע מס 3 אקטיב ויזן בע"מ כזוכה בפרקים ב' ג' ד' שהגיש את אחוז ההנחה הגבוה ביותר כהצעה הזוכה

     תאריך: ________________                       ____________________      
                                                                                       עמיחי בן שלוש 
                                                                                   ראש  עיריית  עכו 


פסילת משתתף: מכרז פומבי מס' 57/2024 - מועדון מופ"ת מגזר ערבי 
  אני מאשר את החלטת הוועדה בפסילת הצעת היחיד,  עמותת השלום סכנין, שלא הגישה ערבות משתתף מקורית ולכן לא עמדה בתנאי הסף של המכרז

           תאריך: ________________                       ____________________      
                                                                                       עמיחי בן שלוש 
                                                                                   ראש  עיריית  עכו 

פסילת משתתף: מכרז פומבי מס' 1/2024 – מועדון חברתי , 
אני מאשר את החלטת הוועדה בפסילת הצעת היחיד,  ברכת אליהו, שהגישו ערבות משתתף לא תקינה ולכן לא עמדה בתנאי הסף של המכרז

       תאריך: ________________                       ____________________      
                                                                                       עמיחי בן שלוש 
                                                                                   ראש  עיריית  עכו 

